Qadimgi Misr piramidasi yaqinida beshta noma'lum qabr topildi

Misr Turizm va qadimiy ashyolar vazirligi Qohira yaqinidagi Sakkara shahrida fir'avnlar nekropoliga (qadimiy qabriston) tegishli beshta qabr topilgani haqida xabar berdi.
Mart oyining boshida topilgan beshta qabr Eski Qirollik davridan (miloddan avvalgi 1570 va miloddan avvalgi 1069 yillar) va Eski Qirollik parchalanganidan keyin bir asrdan ko'proq davom etgan birinchi oraliq davrga tegishli.
Topilgan dafn xonalari bezatilgan bo'lib, devorlarga ierogliflar, muqaddas hayvonlar tasvirlari tushirilgan. Qadimgi misrliklarning e'tiqodiga ko'ra, dafn xonalarida marhumga keyingi hayotda kerak bo'lishi mumkin bo'lgan narsalar tasvirlangan.
Ta'kidlanishicha, so'nggi paytlarda Sakkara dafn majmuasida ko'plab artefaktlarga ega muhrlangan qabrlar topilmoqda.
Avvalroq Misrda tili oltindan bo'lgan ayol va erkak mumiyolar aniqlagandi. Shuningdek, Misrda fir'avn xazinachisining qabri topilgan.